„A.

Sprendimu, priimtu pagal įstatymo 9 skirsnį: 1. Bankui nurodoma: 1.1. 2010 m. gruodžio 23 d. (tiksli arba apytikslė data) Airijos Nacionalinio pensijų atsargų fondo komisijai (National Pensions Reserve Fund Commission of Ireland) išleisti 675 107 845 paprastąsias akcijas, kurių kiekvienos vertė yra 0,32 EUR, ir 10 489 899 564 konvertuojamąsias balsavimo teisių nesuteikiančias akcijas (toliau – KBTN akcijos), kurių kiekvienos vertė yra 0,32 EUR, kad iš Airijos Nacionalinio pensijų atsargų fondo (National Pensions Reserve Fund of Ireland) grynaisiais sumokėtų 3 818 438 297,54 EUR (neišskaičiavus mokesčių) (toliau – pasirašymas); 1.2. Kuo greičiau ir ne vėliau kaip 2010 m. gruodžio 24 d. kreiptis į: a) Airijos vertybinių popierių biržą (Irish Stock Exchange) (toliau – ISE) ir Didžiosios Britanijos instituciją, kurios sprendimu vertybiniai popieriai įtraukiami į prekybos biržoje sąrašą (UK Listing Authority), kad šios išbrauktų banko paprastąsias akcijas iš jų atitinkamų oficialių sąrašų, ir į ISE ir Londono vertybinių popierių biržą (London Stock Exchange), kad šios nutrauktų prekybą banko paprastosiomis akcijomis jų atitinkamose reguliuojamose vertybinių popierių rinkose, ir, jei to reikia, kad būtų patenkintas toks prašymas, pateikiamame prašyme prašyti leidimo netaikyti reikalavimo gauti akcininkų sutikimą, kad akcijos būtų išbrauktos iš sąrašo ir kad jomis nebūtų prekiaujama; ir b) ISE, kad banko paprastosios akcijomis būtų prekiaujama ISE reguliuojamoje įmonių vertybinių popierių rinkoje (Enterprise Securities Market) ir, jei to reikia, kad būtų patenkintas toks prašymas, pateikiamame prašyme prašyti leidimo netaikyti reikalavimo gauti akcininkų sutikimą, kad akcijomis būtų prekiaujama; 1.3. Tam, kad pasirašymas įsigaliotų, 2010 m. gruodžio 23 d. (tiksli arba apytikslė data): a) išleidus 675 107 845 naujas paprastąsias akcijas, kurių kiekvienos vertė yra 0,32 EUR, ir 10 489 899 564 naujas KBTN akcijas, kurių kiekvienos vertė yra 0,32 EUR, padidinti banko įstatinį akcinį kapitalą nuo 884 200 000 EUR, 500 000 000 USD, 200 000 000 GBP ir 35 000 000 000 JPY iki 4 457 002 371 EUR, 500 000 000 USD, 200 000 000 GBP ir 35 000 000 000 JPY; tokios naujos paprastosios akcijos ir tokios naujos KBTN akcijos suteikia naujuose banko įstatuose, kurie turi būti priimti pagal tolesnio 1.3 punkto b papunktį, nustatytas teises ir privilegijas ir joms taikomi ten pat nustatyti apribojimai ir suvaržymai; ir … 1.5. Užbaigti siūlomą banko turimo „Bank Zachodni WBK SA“ (toliau – BZWBK) ir „BZWBK AIB Asset Management SA“ akcijų paketo pardavimą „Banco Santander SA“ (toliau – „Santander“), kaip banko susitarta su „Santander“2010 m. rugsėjo 10 d., kai tik bus įvykdytos šios sąlygos: a) bus gautas Lenkijos Finansų priežiūros komisijos (Komisja Nadzoru Finansowego) (toliau – KNF) pritarimas, kad „Santander“ įsigytų BZWBK; b) Europos Sąjungos Komisija arba Lenkijos konkurencijos ir vartotojų apsaugos tarnyba (Urzad Ochrony Konkurencji i Knsoumentow) pagal galiojančius antimonopolinius įstatymus patvirtins pardavimą; ir c) bus gautas KNF pritarimas, kad „Santander“ įsigytų BZW turimas kai kurių filialų, kuriuos reguliuoja KNF, akcijas; … 4. Pagal įstatymo 9 skirsnio 3 dalį sprendimas yra reorganizavimo priemonė, taikant 2001 m. balandžio 4 d. Europos Parlamento ir Tarybos direktyvą 2001/24/EB.“